text: To chefer til overs 
  01 oktober 2010 kl. 13.29
  Tønder Kommune har sat navn på de direktører, der skal stå i spidsen for en ny administration. Nu skal kun fire chefer klare opgaverne.
  Administrationen af Tønder Kommune skal gennem omfattende ændringer i den kommende tid. Kommunen starter på toppen, hvor man netop har udpeget de fire topchefer, der skal udgøre den nye direktion.
  
  De fire chefer 
  Kommunaldirektør Svend Erik Møller skal fortsat stå i spidsen efter 1. februar, når den nye ledelsesmodel træder i kraft. Han får selskab i direktionen af vicekommunaldirektør Keld I. Hansen, Klaus Liestmann og Viggo Christensen.
  
  Bredere ansvarsområder
  Hidtil har Tønder Kommunes topledelse bestået af to direktører og fire forvaltningschefer. Tønder Kommune har i dag 25 fagchefer. Fremover skal der være færre chefer, som til gengæld får bredere ansvarsområder.
  